[image: image1.png]




    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 283
                                                           din 20 decembrie 2018
privind aprobarea Regulamentului de organizare şi funcţionare a serviciului de transport public local cu vehicule speciale destinate serviciilor funerare şi a caietului de sarcini

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 29.175/12.10.2018, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere prevederile art. 3, alin. (1), alin. (5), lit. d) din Legea nr. 92/2007  privind serviciile de transport public local, cu modificările şi completările ulterioare;

Având în vedere prevederile art. 19, litera c), art. 20 alin. (7) din Legea  nr. 92/2007 privind serviciile de transport public local, cu modificările şi completările ulterioare; 

Având în vedere prevederile art. 49 şi art. 50 din Ordinul nr. 353/2007 pentru aprobarea Normelor de aplicare a Legii serviciilor de transport public local nr. 92/2007, Secţiunea a 7-a – Alte servicii de transport public local;

Având în vedere prevederile Ordinului nr. 207/2007 pentru aprobarea Regulamentului-cadru de acordare a autorizaţiilor de transport în domeniul serviciilor de transport public local; 

Având în vedere prevederile art. 7 alin. (3) din H.G. nr. 741/2016 privind aprobarea Normelor tehnice și sanitare privind serviciile funerare, înhumarea, incinerarea, transportul, deshumarea și reînhumarea cadavrelor umane, cimitirele, crematoriile umane, precum și criteriile profesionale pe care trebuie să le îndeplinească prestatorii de servicii funerare și nivelul fondului de garantare;

Având în vedere prevederile art. 30 din Legea nr. 273/206 privind finanţele publice locale, cu modificările și completările ulterioare; 

Având în vedere prevederile Capitolului VIII – Taxe speciale, art. 484 din Legea nr. 227/2015 privind Codul Fiscal, cu modificările și completările ulterioare;

Luând în considerare și prevederile Legii nr. 52/2003 privind transparenţa decizională în administraţia publică, republicată;

Având în vedere Raportul de specialitate al Direcţiei Administrarea Patrimoniului, înregistrat cu nr. 29.174/12.10.2018, prin care se propune și se justifică aprobarea Regulamentului de organizare şi funcţionare a serviciului de transport public local cu vehicule speciale destinate serviciilor funerare şi a caietului de sarcini, îndeplinindu-se prevederile legale în acest sens;
Având în vedere amendamentele formulate în plenul şedinţei ordinare a Consiliului Local Sighişoara de către domnul consilier local Coman Meluș - Florian, amendamente însuşite şi votate de către membrii Consiliului Local Sighişoara;
Având în vedere avizele favorabile ale tuturor comisiilor pe domenii de specialitate;
În temeiul art. 36, alin. (1), alin. (2) lit. d, alin. (6) lit. a, pct. 14, pct. 19, alin. (9), art. 45 alin. (1) şi a art. 115 alin. (1) lit. b din Legea nr. 215/2001, Legea administraţiei publice locale, republicată, cu modificările şi completările ulterioare,

        H O T Ă R Ă Ş T E:
 Art. 1. (1) Se aprobă Regulamentul de organizare şi funcţionare a serviciului de transport public local cu vehicule speciale destinate serviciilor funerare în Municipiul Sighişoara, conform anexei nr. 1, care face parte integrantă din aceasta.


(2) Se aprobă Caietul de sarcini, al serviciilor de transport public local efectuat cu vehicule speciale, destinate serviciilor funerare, conform anexei nr. 2, care face parte integrată din aceasta.

Art. 2.  Se aprobă nivelul taxelor speciale, care vor fi percepute de Autoritatea de autorizare, pentru prestaţiile specifice realizate de operatori în activitatea de transport public local cu vehicule speciale destinate serviciilor funerare, pentru anul 2018, conform anexei nr. 3, care face parte integrantă din prezenta hotărâre.

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighișoara şi aparatul de specialitate al primarului.

Art. 4. Prin grija doamnei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

      Coman Meluș - Florian       

                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu 18 voturi ”pentru” și 1 ”abținere”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;
  2 ex. Direcția Administrarea Patrimoniului;

  1 ex. Compartimentul transport în regim taxi;

  1 ex. Serviciul Public Poliția Locală Sighișoara;

  1 ex. Poliţia Municipiului Sighişoara.
11 ex.
B.A.
